ଆଲର୍ଜିଜନିତ ନେତ୍ରାବରଣଝିଲ୍ଲି ପ୍ରଦାହ

ଆଲର୍ଜିଜନିତ ନେତ୍ରାବରଣଝିଲ୍ଲି ପ୍ରଦାହ ବା ଆଲର୍ଜିକ୍ କଞ୍ଜଙ୍କ୍ଟିଭାଇସ୍ ( AC ) ହେଉଛି ନେତ୍ରାବରଣ ଝିଲ୍ଲିର ପ୍ରଦାହ ଯାହା ଆଲର୍ଜିକ୍ ପ୍ରତିକ୍ରିୟା ଯୋଗୁଁ ହୁଏ । ଲକ୍ଷଣଗୁଡ଼ିକ ମଧ୍ୟରେ ସାଧାରଣତଃ କୁଣ୍ଡେଇ ହେବା, ଲାଲ ଦେଖାଯିବା ଏବଂ ଆଖି ଚାରିପାଖରେ ଫୁଲିବା ସହିତ ଧଳା ଜଳୀୟ ପଦାର୍ଥା ନିର୍ଗତ ହେବା ଅନ୍ତର୍ଭୁକ୍ତ ଅଟେ ।  ସାଧାରଣତଃ ଉଭୟ ଆଖି ଜଡିତ ଥାଏ।  ଏହା ସ‌ହିତ ଅନେକ ସମୟରେ ନାକର ପ୍ରଦାହ ମଧ୍ୟ ଥାଏ ।

ଏହା ଘରର ଧୂଳି, ପରାଗ, କିମ୍ବା ପାଳିତ ପଶୁ କେଶ ଭଳି ଆଲର୍ଜେନର ସଂସ୍ପର୍ଶରେ ଆସିବା ଯୋଗୁଁ ହୁଏ।  ବାୟୁ ପ୍ରଦୂଷଣ ମଧ୍ୟ ଏଥିରେ ଜଡିତ ଥାଏ । ମୂଳ କାର୍ଯ୍ୟବିଧିରେ ମାଷ୍ଟ କୋଷ ଦ୍ୱାରା ମଧ୍ୟସ୍ଥ ମୁକ୍ତ ହେବା ସହିତ ଆଇଜିଇ (IgE) ଅନ୍ତର୍ଭୁକ୍ତ।  ରୋଗ ନିର୍ଣ୍ଣୟ ପ୍ରାୟତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ । ଏହାକୁ ଦୁଇ ଭାଗରେ ବିଭକ୍ତ କରାଯାଏ ଯଥା ତୀବ୍ର ଯେଉଁଥିରେ ଋତୁକାଳୀନ ଏବଂ ସ୍ଥାୟୀ ଥାଏ ଏବଂ କ୍ରନିକ ଯେଉଁଥିରେ ଭର୍ନାଲ୍, ଆଟୋପିକ୍ ଏବଂ ବିଶାଳ ପାପିଲାରି କଞ୍ଜଙ୍କ୍ଟିଭାଇଟିସ୍ ।

ଚିକିତ୍ସାରେ ଆଲର୍ଜେନ, ଥଣ୍ଡା କପଡା ଏବଂ କୃତ୍ରିମ ଲୁହ ଠାରୁ ଦୂରେଇ ରହିବା ଅନ୍ତର୍ଭୁକ୍ତ ।  ଔଷଧ ମଧ୍ୟରେ ଆଣ୍ଟିହିଷ୍ଟାମିନ, ମାଷ୍ଟ କୋଷ ସ୍ଥିରକାରୀ ଏବଂ ନନଷ୍ଟରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ ଆଖି ଡ୍ରପ୍ ଦିଆଯାଇପାରେ । । ଅଧିକ ଗମ୍ଭୀର ମାମଲାଗୁଡିକ ଷ୍ଟେରଏଡ୍, ଇମ୍ୟୁନୋଥେରାପି, କିମ୍ବା ସାଇକ୍ଲୋସ୍ପୋରିନ୍ ଦେଇ ଚିକିତ୍ସା କରାଯାଇପାରେ ।   ଫଳାଫଳ ସାଧାରଣତଃ ଭଲ ।  

ଆଲର୍ଜିକ୍ କଞ୍ଜଙ୍କ୍ଟିଭାଇଟିସ୍ ୪୦% ପର୍ଯ୍ୟନ୍ତ ଲୋକଙ୍କୁ ପ୍ରଭାବିତ କରେ ।  ଏହି ରୋଗର ୨୦୦୦ ଶତକରେ ଅଧିକ ସାଧାରଣ ହୋଇଥିଲା । ୨୦ ବର୍ଷ ବୟସ ପୂର୍ବରୁ ଏହା ପ୍ରାୟ ଆରମ୍ଭ ହୁଏ ଏବଂ ବୟସ ସହିତ ଏହି ରୋଗ ହେବା କମ୍ ସାଧାରଣ ହୋଇଯାଏ । ଏହି ଅବସ୍ଥାକୁ ପ୍ରଥମେ ଜନ୍ ବୋଷ୍ଟକ୍ ୧୮୧୯ ମସିହାରେ ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki